Manie Libbok

Immanuel Libbok [noemnaam Manie] (gebore 15 Julie 1997) is 'n Suid-Afrikaanse rugbyspeler. Hy speel internasionaal vir die Springbokke, asook vir die Stormers in die Verenigde Rugbykampioenskap en die Westelike Provinsie in die Curriebeker. Hy is ’n nutsagterspeler wat as heelagter, losskakel, vleuel of senter kan speel.

 Rugbyloopbaan 
 2013–2015: Skolerugby 
Libbok is in Humansdorp gebore. Hy was op skool by HTS Daniël Pienaar in Uitenhage, en het sy eerste provinsiale keuring in 2013 verdien, deur die Oostelike Provinsie by die Onder-16 Grant Khomo-week te verteenwoordig en drieë te druk in wedstryde teen die Blou Bulle en die Goue Leeus.

Libbok het vir 2014 na George verhuis, waar hy by Hoërskool Outeniqua op skool was. Hy het die George-gebaseerde SWD Eagles verteenwoordig by die voorste Suid-Afrikaanse hoërskole-rugbytoernooi, die Onder-18 Cravenweek, in beide 2014 en 2015. In die eerste wedstryd by die 2015-toernooi wat in Stellenbosch gehou is, het Libbok twee drieë, vier doelskoppe en een strafdoel aangeteken vir 'n persoonlike puntetelling van 21 punte in sy span se nederlaag van 31–41 teen die voormalige Oostelike Provinsie. Hy het dit opgevolg met 'n drie en vier doelskoppe teen die Goue Leeus en 'n derde drie en twee doelskoppe teen KwaZulu-Natal in hul laaste wedstryd. Hy het altesaam 43 punte in drie wedstryde aangeteken, wat hom die toppuntemaker by die kompetisie maak, terwyl sy vier drieë die gesamentlike tweede meeste in die kompetisie was, een agter die Westelike Provinsie se Nico Leonard.

 Nasionale span 
In Oktober 2022 is hy in die groep vir die Springbokke se jaareindtoer ingesluit. South Africa: Manie Libbok and Sacha Mngomezulu named in Springbok squad for end-of-year Tests Hy was ook deel van Suid-Afrika se wenspan tydens die Rugbywêreldbeker 2023.

 Verwysings 

Kategorie:Geboortes in 1997
Kategorie:Lewende mense
Kategorie:Springbokrugbyspelers
Kategorie:Stormers rugbyspelers
Kategorie:Sharks rugbyspelers
Kategorie:Bulls rugbyspelers